Julegrana på vei fra Oslo til London
London var representert ved Sarah Richardson, som har tittelen Lord Mayor of Westminster, mens Oslo stilte med ordfører Fabian Stang. Også elever fra Svenstuen skole var til stede. Etter fellingen inviterte den britiske ambassadøren Jane Owen til teselskap i sin residens. Byrådsleder Stian Berger Røsland reiser til London for å overvære julegrantenningen 5. desember. Siden 1946 har Oslo sendt juletrær til London. Dette kom i stand som følge av ønsket om å gi en gave til byens befolkning som takk for hjelp og støtte under andre verdenskrig. Siden 1950-tallet har også Rotterdam og Reykjavik fått trær fra Oslo.
For 67. gang får Londons Trafalgar Square sin julegran fra Oslo. Med ordførere og ambassadør til stede ble grana felt i Nordmarka tirsdag.